02021R1702 — SL — 24.09.2021 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu





popravljena z:









▼B

DELEGIRANA UREDBA KOMISIJE (EU) 2021/1702

z dne 12. julija 2021

o dopolnitvi Uredbe (EU) 2021/523 Evropskega parlamenta in Sveta z določitvijo dodatnih elementov in podrobnih pravil za preglednico kazalnikov InvestEU







Člen 1

Podrobna pravila, ki jih uporabljajo izvajalski partnerji pri izpolnjevanju preglednice kazalnikov iz člena 22 Uredbe (EU) 2021/523, da lahko naložbeni odbor sklada InvestEU izvede neodvisno, pregledno in usklajeno oceno prošenj za uporabo jamstva EU, so določena v prilogi k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

1. Splošna načela

Naložbeni odbor, ustanovljen v skladu s členom 24 Uredbe (EU) 2021/523 Evropskega parlamenta in Sveta ( 1 ) (v nadaljnjem besedilu: uredba o InvestEU), za oceno operacij financiranja in naložbenih operacij, ki jih predlagajo izvajalski partnerji za kritje z jamstvom EU, uporablja preglednico kazalnikov (v nadaljnjem besedilu: preglednica kazalnikov InvestEU). Naložbeni odbor v okviru pregleda iz člena 24(1) in v skladu s členom 24(4) uredbe o InvestEU uporabi preglednico kazalnikov InvestEU za neodvisno, pregledno in usklajeno oceno prošnje za uporabo jamstva EU za operacije financiranja in naložbene operacije, ki jih predlagajo izvajalski partnerji.

Preglednico kazalnikov InvestEU izpolni izvajalski partner, ki naložbenemu odboru predloži predlog za operacijo financiranja ali naložbeno operacijo ( 2 ), vključno z okvirnimi operacijami ( 3 ). Raven podrobnosti, ki je potrebna za vsak steber, se razlikuje za posamezne operacije financiranja in naložbene operacije ter okvirne operacije. Za okvirne operacije se lahko zagotovijo splošne ocene, kot so vrsta finančnih posrednikov, ocenjeno število in vrsta končnih prejemnikov, povprečni obseg financiranja, ki se zagotovi končnim prejemnikom, in ocenjeni učinek okvirne operacije.

1.1 Vsebina preglednice kazalnikov InvestEU

Preglednica kazalnikov InvestEU v skladu s členom 22(3) uredbe o InvestEU obsega naslednje elemente:

(a) opis operacije financiranja ali naložbene operacije, ki vključuje njeno ime in končnega prejemnika za neposredne operacije ali finančnega posrednika za posredne operacije (če je znano, ime finančnega posrednika, v nasprotnem primeru vsaj vrsta), države izvajanja in kratek opis operacije financiranja ali naložbene operacije;

(b) steber 1 – prispevek operacije financiranja ali naložbene operacije k ciljem politike EU;

(c) steber 2 – opis dodatnosti operacije financiranja ali naložbene operacije;

(d) steber 3 – tržna nepopolnost ali naložbene okoliščine, ki niso optimalne, ki jih obravnava operacija financiranja ali naložbena operacija;

(e) steber 4 – finančni in tehnični prispevek izvajalskega partnerja;

(f) steber 5 – učinek operacije financiranja ali naložbene operacije;

(g) steber 6 – finančni profil operacije financiranja ali naložbene operacije;

(h) steber 7 – dopolnilni kazalniki.

1.2 Ocenjevanje stebrov

Izvajalski partner vsako operacijo financiranja ali naložbeno operacijo, predloženo naložbenemu odboru, točkuje glede na stebre 3, 4 in 5 ter oceni na podlagi netočkovanih kvalitativnih ali kvantitativnih kazalnikov glede na stebre 1, 2, 6 in 7.

Za točkovanje stebrov 3, 4 in 5 se uporablja naslednja lestvica. Ista lestvica se uporablja tudi za točkovane kazalnike in podkazalnike.







Točke Ocena 1 zadovoljivo 2 dobro 3 zelo dobro 4 odlično

Zaradi narave področja uporabe se vsak steber ocenjuje posamično brez združevanja v eno samo oceno. Kadar se stebri ocenjujejo s posebnimi kazalniki in podkazalniki, se pri izračunu rezultata za zadevni steber upošteva ponderiranje teh kazalnikov in podkazalnikov (z množenjem ustreznega števila točk in ustreznega ponderja) ( 4 ).

Izvajalski partnerji zagotovijo utemeljitev za vsako dodeljeno oceno na podlagi metode iz ustreznega dodatka in drugih ustreznih elementov iz uredbe o InvestEU, naložbenih smernic ( 5 ), smernic Komisije, na primer smernic za preverjanje trajnostnosti ( 6 ), ter metodologije spremljanja podnebnih sprememb in okolja ( 7 ).

Naložbeni odbor pri ocenjevanju operacij financiranja in naložbenih operacij vsakemu stebru pripiše enako pomembnost ne glede na to, ali je za posamezen steber podan numeričen rezultat ali pa je sestavljen iz netočkovanih kvalitativnih in kvantitativnih kazalnikov.

V skladu s členom 24(4) uredbe o InvestEU ocena, ki jo izvede izvajalski partner, ni zavezujoča za naložbeni odbor.

1.3 Objava preglednice kazalnikov InvestEU

V skladu s členom 24(5) uredbe o InvestEU se zadevna preglednica kazalnikov InvestEU objavi na spletnem mestu InvestEU po podpisu ustrezne operacije financiranja ali naložbene operacije med izvajalskim partnerjem in finančnim posrednikom ali končnim prejemnikom, kot je ustrezno. V primeru okvirnih operacij se preglednica kazalnikov InvestEU objavi po podpisu prvega podprojekta.

Ko izvajalski partner naložbenemu odboru predloži prošnjo za kritje v okviru jamstva EU, predloži preglednico kazalnikov InvestEU s popolnimi informacijami o vseh stebrih. Preglednica kazalnikov InvestEU mora vsebovati utemeljitev ocene v skladu s stebri 1 do 6, vključno z ustreznimi kazalniki in kazalniki v stebru 7. Zato lahko preglednica kazalnikov InvestEU, predložena naložbenemu odboru, vsebuje poslovno občutljive ali zaupne informacije, ki jih ni mogoče objaviti.

Izvajalski partner najpozneje 10 delovnih dni po podpisu operacije financiranja ali naložbene operacije ali prvega podprojekta v primeru okvirnih operacij sekretariatu naložbenega odbora predloži javno različico preglednice kazalnikov InvestEU, ki se objavi, vsebuje pa opis za stebre 1 do 5 in kazalnike za steber 7. Ta javna različica preglednice kazalnikov InvestEU ne vključuje nobenih poslovno občutljivih ali zaupnih informacij. Ker finančni profil operacije financiranja ali naložbene operacije vsebuje poslovno občutljive informacije, v javni različici preglednice kazalnikov InvestEU ni treba zagotoviti informacij o stebru 6.

2. Preglednica kazalnikov InvestEU

2.1 Steber 1 – Prispevek operacije financiranja ali naložbene operacije k ciljem politike EU

V okviru stebra 1 izvajalski partner predstavi, v kolikšni meri operacija financiranja ali naložbena operacija prispeva k področjem, upravičenim v okviru InvestEU v skladu s Prilogo II k uredbi o InvestEU, naložbenimi smernicami in pogoji zadevnega finančnega produkta. Kar zadeva oddelek za države članice v smislu členov 9 in 10 uredbe o InvestEU, ocena vključuje cilje politike, določene v zadevnem sporazumu o prispevku.

Operacije financiranja in naložbene operacije morajo spadati na vsaj eno upravičeno področje v okviru ustreznega sklopa politike zadevnega finančnega produkta.

2.2 Steber 2 – Opis dodatnosti operacije financiranja ali naložbene operacije

V okviru stebra 2 izvajalski partner predstavi glavne argumente, ki pojasnjujejo, zakaj operacija financiranja ali naložbena operacija dopolnjuje zasebne vire ali obstoječo podporo iz drugih javnih virov ali oboje. Izvajalski partner dokaže, da operacija financiranja ali naložbena operacija izpolnjuje vsaj eno od značilnosti iz točk (a) do (f) drugega odstavka Priloge V.A.2 k uredbi o InvestEU (glej Dodatek 1).

2.3 Steber 3 – Tržna nepopolnost ali naložbene okoliščine, ki niso optimalne, ki jih obravnava operacija financiranja ali naložbena operacija

V okviru stebra 3 izvajalski partner predstavi tržne nepopolnosti in naložbene okoliščine, ki niso optimalne, ki jih obravnava operacija financiranja ali naložbena operacija. Vsaka operacija financiranja in naložbena operacija obravnava vsaj eno od značilnosti iz točk (a) do (f) Priloge V.A.1 k uredbi o InvestEU. Izvajalski partner opredeli značilnosti, ki jih operacija financiranja ali naložbena operacije izpolnjuje, in vključi ustrezno utemeljitev (glej Dodatek 2).

Na podlagi teh opredeljenih značilnosti izvajalski partner oceni, v kolikšni meri operacija financiranja ali naložbena operacija obravnava naložbene okoliščine, ki niso optimalne, in naložbene vrzeli, ki so posledica tržnih nepopolnosti. Izvajalski partnerji ta steber točkujejo v skladu z merili za točkovanje iz Dodatka 2. Operacije, ki obravnavajo samo eno tržno nepopolnost ali en primer naložbenih okoliščin, ki niso optimalne, bi imele oceno zadovoljivo, operacije za odpravo dodatnih tržnih nepopolnosti ali naložbenih okoliščin, ki niso optimalne, pa bi dobile dodatne točke. Poleg tega operacije financiranja in naložbene operacije, ki obravnavajo samo eno tržno nepopolnost, prejmejo dodatne točke glede na pomembnost tržne nepopolnosti, ki jo obravnavajo, in/ali glede na svojo osredotočenost na posebne prednostne naloge politike, kot so opisane v tabelah 1 in 2 Dodatka 2.

2.4 Steber 4 – Finančni in tehnični prispevek izvajalskega partnerja

Steber 4 se osredotoča na dodano vrednost, ki jo prinaša sodelovanje izvajalskega partnerja, ter ponuja finančne in tehnične koristi za operacijo financiranja ali naložbeno operacijo. Skupni rezultat za steber 4 temelji na posameznih rezultatih osnovnih kazalnikov, kot je opisano v Dodatku 3. Za operacije financiranja in naložbene operacije, ki jih sestavljata neposredno in posredno financiranje, je določen drugačen pristop.

Steber 4 se oceni z uporabo kazalnikov, kot so opisani v nadaljevanju:

1. finančne koristi, ki izhajajo iz posredovanja izvajalskega partnerja (ponder za neposredno financiranje: 12,5 %, ponder za posredno financiranje: 35 %). To se nanaša na finančne koristi, ki jih prinaša posredovanje izvajalskega partnerja glede na njegovo nasprotno stranko, na primer nižje obrestne mere;

2. daljša zapadlost financiranja, zagotovljena končnim prejemnikom (samo za neposredno financiranje, ponder: 25 %). To se nanaša na zapadlost financiranja, ki je na voljo končnemu prejemniku;

3. druge koristi za končne prejemnike (samo za neposredno financiranje, ponder: 12,5 %). To se nanaša na druge koristi, kot so obdobja odloga, večja prožnost črpanja, možnost spremembe obrestnih mer, ki prispevajo k diverzifikaciji virov financiranja za končne prejemnike;

4. privabljanje drugih vlagateljev in sporočilni učinek (ponder za neposredno financiranje: 25 %, ponder za posredno financiranje: 40 %): to se nanaša na spodbujevalno vlogo izvajalskega partnerja pri mobilizaciji drugih zasebnih ali javnih vlagateljev in sporočilni učinek na trg;

5. finančno svetovanje in/ali strukturiranje strokovnega znanja (ponder za neposredno in posredno financiranje: 12,5 %): to zajema vse razsežnosti finančnega svetovanja/strukturiranja strokovnega znanja, ki ga zagotavlja izvajalski partner (tudi v vlogi svetovalnega partnerja v okviru svetovalnega vozlišča InvestEU). To vključuje predhodno vključevanje svetovalnih storitev, notranjega strokovnega znanja izvajalskega partnerja, ki prispeva k izboljšanju finančne strukture operacije financiranja ali naložbene operacije med pripravo ali izvajanjem, po potrebi tudi prek inovativnih struktur financiranja;

6. tehnično svetovanje in prispevek (ponder za neposredno in posredno financiranje: 12,5 %): vse razsežnosti tehničnega svetovanja, ki ga zagotavlja izvajalski partner (tudi v vlogi svetovalnega partnerja v okviru svetovalnega vozlišča InvestEU). To vključuje predhodno vključevanje svetovalnih storitev, zunanje tehnične pomoči, ki jo financira in/ali nadzoruje izvajalski partner, ter notranjega strokovnega znanja izvajalskega partnerja, ki prispeva k izboljšanju operacije financiranja ali naložbene operacije, vključno z njeno naložbeno upravičenostjo in uresničevanjem naložb/projektov/financiranj.

2.5 Steber 5 – Učinek operacije financiranja ali naložbene operacije

Skupni rezultat za ta steber temelji na posameznih rezultatih osnovnih kazalnikov in podkazalnikov, kot je opisano v Dodatku 4. Za operacije financiranja in naložbene operacije, ki jih sestavljata neposredno in posredno financiranje, je določen drugačen pristop.

2.5.1 Neposredno financiranje

Uporabljajo se spodaj navedene razsežnosti, kazalniki in podkazalniki.

1. Ekonomski učinek in učinek na rast: ta kazalnik odraža prispevek operacije financiranja ali naložbene operacije k ekonomski dejavnosti in njeni trajnostni rasti v smislu socialno-ekonomskih stroškov in koristi. Rezultat za ta kazalnik temelji na interni stopnji donosnosti operacije financiranja ali naložbene operacije, ki jo izračuna izvajalski partner ( 8 ).

Interna stopnja donosnosti se količinsko opredeli z uporabo dobrih praks pri ekonomski oceni. Upošteva socialno-ekonomske stroške in koristi operacije financiranja ali naložbene operacije, vključno z učinki prelivanja (npr. pozitivni učinki raziskav, razvoja in inovacij, dolgoročne koristi za podnebje, učinek na trg dela in/ali pozitivni in negativni učinki na okolje). Obstajajo pa tudi projekti, za katere bi bilo težko oceniti interno stopnje donosnosti, in metode ekonomske ocene, ki ne upravičujejo nujno številčnega rezultata interne stopnje donosnosti (npr. analiza na podlagi več meril). Več sektorjev temelji na skladnosti s standardi Unije, pri čemer je lahko glavni poudarek ocene na tem, da se za doseganje teh ciljev sprejme rešitev z najnižjimi stroški (npr. obdelava vode in odpadkov).

Kadar interna stopnja donosnosti ni količinsko opredeljiva, lahko točkovanje tega kazalnika temelji na utemeljeni kvalitativni oceni socialno-ekonomskih stroškov in koristi projekta ( 9 ) ter njegovih pričakovanih učinkih na gospodarsko dejavnost in trajnostno rast. To kvalitativno oceno bi bilo treba dopolniti z analizo primernosti naložbenih in operativnih stroškov za doseganje pričakovanih ciljev, po možnosti z analizo najmanjših stroškov in primerjalno analizo s primerljivimi naložbami.

Ta kazalnik predstavlja [40 %] skupnega rezultata za ta steber.

2. Učinek na zaposlovanje: ta kazalnik odraža pričakovani prispevek operacije financiranja ali naložbene operacije v smislu delovnih mest, ki so bila ustvarjena ali podprta v času trajanja operacije financiranja ali naložbene operacije, ob upoštevanju zneska financiranja, ki ga zagotovi operacija financiranja ali naložbena operacija. Izvajalski partner navede tudi zastopanost spolov v končnem prejemniku (zlasti na pozicijah odločanja).

Ta kazalnik predstavlja [15 %] skupnega rezultata za ta steber.

3. Vidiki preverjanja trajnostnosti: ta kazalnik odraža rezultate preverjanj ( 10 ) in ocen trajnostnosti, kot je ustrezno, vključno z naslednjim:

— projekt, vključno z morebitnimi izravnalnimi ali blažitvenimi ukrepi, nima znatnega škodljivega učinka na nobeno od treh razsežnosti trajnostnosti (podnebna, okoljska in družbena razsežnost) na podlagi pregleda InvestEU;

— projekt ima pozitivne okoljske, podnebne in/ali socialne učinke.

Kazalnik preverjanja trajnostnosti predstavlja [45 %] skupnega rezultata za ta steber in temelji na rezultatih naslednjih osnovnih podkazalnikov, ponderiranih, kot je tam navedeno, vključno s tam navedenimi dodatnimi točkami, ki se lahko dodelijo kot dodatek, če se nosilec projekta v sodelovanju z izvajalskim partnerjem strinja, da bo sodeloval v pozitivni agendi, kot je opisana v smernicah za preverjanje trajnosti.

(i) Podnebni vidiki [15 %]: ta podkazalnik odraža pozitivne ali negativne podnebne učinke in tveganja operacije financiranja ali naložbene operacije. Izvajalski partner preveri: — ali obstajajo stalni ali začasni negativni podnebni učinki v povezavi s projektom, tako v smislu blažitve podnebnih sprememb (emisije toplogrednih plinov) kot tudi prilagajanja (podnebni učinki, nevarnosti in tveganja za podnebje) ter če in kako se bodo ublažili ali izravnali; — kako se obravnavajo ta vprašanja v povezavi s podnebjem (tj. ukrepi za zmanjšanje emisij toplogrednih plinov ali preostalega tveganja za učinek in nevarnosti podnebnih sprememb na sprejemljivo raven); — ali obstajajo pozitivni podnebni učinki, ki izhajajo iz projektov ( 11 ), in njihova pomembnost.

(ii) Prostovoljna pozitivna agenda (dodatek) [7,5 %]: ta podkazalnik je dodaten kazalnik in kaže, da se za projekte, ki ne dosegajo praga, določenega v smernicah za preverjanje trajnostnosti, izvajajo prostovoljne podnebne ocene in da se sprejmejo ukrepi za obravnavanje ugotovljenih podnebnih tveganj.

(iii) Okoljski vidiki [15 %]: ta podkazalnik odraža pozitivne ali negativne okoljske učinke in tveganja operacije financiranja ali naložbene operacije. Izvajalski partner preveri: — ali obstajajo negativni trajni ali začasni vplivi na okolje ter ali in kako se bodo ublažili ali izravnali; — kako se upravljajo učinki in tveganja v povezavi z okoljem (preostala tveganja po izvedbi blažilnih in/ali izravnalnih ukrepov); — ali obstajajo pozitivni okoljski učinki, ki izhajajo iz projektov ( 12 ), in njihova pomembnost.

(iv) Prostovoljna pozitivna agenda (dodatek) [7,5 %]: ta podkazalnik je dodaten kazalnik bonusov in kaže na prostovoljno zavezanost ukrepom, ki bi lahko na podlagi izvedene ocene prispevali h krepitvi pozitivnih učinkov projekta in/ali nadaljnji blažitvi vplivov.

(v) Socialni vidiki [15 %]: ta podkazalnik odraža pozitivne ali negativne socialne učinke in tveganja operacije financiranja ali naložbene operacije. Izvajalski partner preveri: — ali obstajajo negativni trajni ali začasni socialni učinki ter ali in kako se bodo ublažili ali izravnali; — kako se upravljajo ti učinki in tveganja, povezani s socialnimi vidiki (preostala tveganja po uvedbi blažilnih in/ali izravnalnih ukrepov); — ali obstajajo pozitivni socialni učinki, ki izhajajo iz projektov ( 13 ), in njihova pomembnost.

(vi) Prostovoljna pozitivna agenda (dodatek) [7,5 %]: ta podkazalnik je dodaten kazalnik in kaže na prostovoljno zavezanost ukrepom, ki bi lahko na podlagi izvedene ocene prispevali h krepitvi pozitivnih učinkov projekta in/ali nadaljnji blažitvi vplivov.

Podrobnejše informacije o merilih za točkovanje v zvezi z vidiki preverjanja trajnostnosti iz točke 3 so na voljo v tabeli 2 Dodatka 4.

Za projekte, za katere na podlagi določb smernic za preverjanje trajnostnosti ni ugotovljen noben učinek, ki bi zahteval nadaljnjo oceno za določen podkazalnik, se šteje, da je rezultat za kazalnik „vidiki preverjanja trajnostnosti“„dobro“, če je zagotovljena skladnost z ustreznimi pravnimi zahtevami in se naložbenemu odboru predloži utemeljitev, zakaj se preverjanje ne izvaja. Dodajo se lahko dodatne točke, če se jasno ugotovijo pozitivni učinki ali če se sprejmejo prostovoljni ukrepi za povečanje trajnostnosti.

Za podkazalnike v okviru „vidikov preverjanja trajnostnosti“ se lahko v sporazumu o jamstvu določi enakovreden sistem izvajalskega partnerja.

2.5.2 Posredno financiranje

Ta steber bo zagotovil oceno učinka ustrezne operacije financiranja ali naložbene operacije na dostop do financiranja in izboljšanje pogojev financiranja za končne prejemnike. Ocena temelji na naslednjih kazalnikih in podkazalnikih:

1. Povečanje dostopa do financiranja in izboljšanje pogojev financiranja za končne prejemnike: ta kazalnik odraža naslednje vidike: (i) obseg financiranja, ki ga finančni posrednik da na voljo končnim prejemnikom v povezavi s financiranjem iz sklada InvestEU (tj. finančni vzvod) (ponder: 30 %); (ii) ugodnosti za končne prejemnike (ponder: 30 %): ta kazalnik zajema vrsto koristi za končnega prejemnika; (iii) pričakovani učinek na finančni ekosistem (ponder: 20 %), večja konkurenca/diverzifikacija virov financiranja/nov produkt/novi posredniki. Ta kazalnik predstavlja [80 %] skupnega rezultata za steber 5.

2. Učinek na zaposlovanje: ta kazalnik temelji na zaposlenosti, za katero se pričakuje, da bo podprta na ravni končnega prejemnika, za vsak milijon EUR financiranja, ki ga zagotovi operacija financiranja ali naložbena operacija. Ta kazalnik predstavlja [20 %] skupnega rezultata za steber 5.

2.6 Steber 6 – Finančni profil operacije financiranja ali naložbene operacije

Finančni profil operacije financiranja ali naložbene operacije se oceni na podlagi ustreznih metrik tveganja, kot so pričakovana izguba, razpon pričakovane izgube v okviru finančnega produkta, ki mu pripada operacija financiranja ali naložbena operacija, stopnja prenosa, pričakovana notranja stopnja donosa in bonitetna ocena nasprotne stranke ali druge kvantitativne informacije o vidikih tveganja v skladu s finančnimi merili, kot so za vsak finančni produkt opredeljeni v sporazumu o jamstvu (glej Dodatek 5). Če taka metrika tveganja v zvezi s finančnimi merili, kot so opredeljena za vsak finančni produkt v sporazumu o jamstvu, ni na voljo, se zagotovi kvalitativna ocena, kako se operacija financiranja ali naložbena operacija ujema s predvidenim skupnim portfeljem, podprtim v okviru finančnega produkta InvestEU.

2.7 Steber 7 – Dopolnilni kazalniki

Ta steber vključuje seznam obveznih kazalnikov (glej Prilogo 6), ki niso točkovani.

Seznam obveznih kazalnikov vključuje kazalnike za posamezne operacije, ki naložbenemu odboru nudijo nekaj dodatnih podrobnih informacij o posebnih vidikih operacije financiranja ali naložbene operacije, kot so mobilizirane naložbe, multiplikacijski učinek in drugi ustrezni kazalniki za posamezne operacije, določeni z zadevnim finančnim produktom.

Seznam lahko vključuje tudi kazalnike v okviru oddelka za države članice, če se o njih dogovorita država članica in Komisija v okviru sporazuma o prispevku in se prenesejo v ustrezen sporazum o jamstvu z izvajalskim partnerjem.

V primeru posrednega financiranja mora izvajalski partner po potrebi ( 14 ) zagotoviti informacije o okoljskih, socialnih in upravljavskih vidikih ( 15 ). Ta kazalnik odraža racionalizacijo okoljskih, socialnih in upravljavskih vidikov s strani finančnih posrednikov pri njihovi dejavnosti. Izvajalski partner preveri, ali ima finančni posrednik vzpostavljen sistem okoljskega in socialnega upravljanja (ali enakovreden sistem), ki je sorazmeren s profilom tveganja glede trajnostnosti ( 16 ) njegovega portfelja oziroma portfeljev. Izvajalski partner na kratko opiše raven pregledov, opravljenih na ravni finančnega posrednika, ter ali se sistem okoljskega in socialnega upravljanja šteje za ustreznega glede na stopnjo tveganja glede trajnostnosti njegovega portfelja (v skladu z zahtevami iz poglavja 3 smernic za preverjanje trajnostnosti). Po potrebi navede tudi, ali so bile ugotovljene vrzeli in ali je posrednik moral odpraviti te vrzeli.









DODATEK 1

Steber 2 – Opis dodatnosti operacije financiranja ali naložbene operacije

Kot dokaz, da so operacije financiranja in naložbene operacije, deležne jamstva EU, dodatne glede na obstoječo tržno in drugo javno podporo, izvajalski partnerji posredujejo informacije, ki dokazujejo vsaj eno od naslednjih značilnosti:

(a) podporo, ki se zagotavlja prek podrejenega položaja v odnosu do drugih javnih ali zasebnih posojilodajalcev ali v strukturi financiranja;

(b) podporo, ki se zagotavlja prek lastniškega ali navideznega lastniškega kapitala ali prek dolga z dolgo zapadlostjo, cenami, zahtevami glede zavarovanja ali drugimi pogoji, ki na trgu ali pri drugih javnih virih niso na voljo v zadostnem obsegu;

(c) podporo operacijam z višjim profilom tveganja od tveganja, ki ga praviloma sprejmejo izvajalski partnerji pri lastnih standardnih dejavnostih, ali podporo izvajalskim partnerjem, pri katerih bi podpora tem operacijam presegla njihove zmogljivosti;

(d) udeležbo pri mehanizmih za delitev tveganja, usmerjenih v področja politike, ki izvajalskega partnerja izpostavljajo višjim stopnjam tveganja od stopnje, ki jo izvajalski partner sprejme sicer ali ki so jo zmožni ali pripravljeni sprejeti zasebni finančni udeleženci;

(e) podporo, ki pritegne dodatna zasebna ali javna sredstva in dopolnjuje druge zasebne ali poslovne vire, zlasti sredstva razredov vlagateljev ali institucionalnih vlagateljev, ki sicer niso naklonjeni tveganjem, zaradi sporočilnega učinka podpore, ki se zagotavlja iz sklada InvestEU;

(f) podporo, ki se zagotavlja prek finančnih produktov, ki v ciljnih državah ali regijah zaradi manjkajočih, nerazvitih ali nepopolnih trgov niso na voljo oziroma se ne ponujajo v zadostnem obsegu.

Pri posrednih operacijah financiranja in naložbenih operacijah, zlasti za podporo malim in srednjim podjetjem, se dodatnost preveri na ravni posrednika, ne na ravni končnega prejemnika sredstev. Šteje se, da je dodatnost zagotovljena, kadar sklad InvestEU podpre finančnega posrednika pri vzpostavitvi novega portfelja z višjo stopnjo tveganja ali pri povečanju obsega dejavnosti, pri katerih je tveganje že visoko v primerjavi s stopnjo tveganja, ki so jo zasebni in javni finančni udeleženci trenutno zmožni ali pripravljeni sprejeti v ciljnih državah ali regijah.









DODATEK 2

Steber 3 – Tržna nepopolnost ali naložbene okoliščine, ki niso optimalne, ki jih obravnava operacija financiranja ali naložbena operacija

Utemeljen opis tržne nepopolnosti ali naložbenih okoliščin, ki niso optimalne, ki jih obravnava operacija financiranja ali naložbena operacija na podlagi zahtev iz Priloge V.A.1 k uredbi o InvestEU iz točk (a) do (f) drugega odstavka.

Za obravnavo tržnih nepopolnosti ali naložbenih okoliščin, ki niso optimalne, iz točke (a) člena 209(2) finančne uredbe ( 17 ) imajo naložbe, na katere se nanašajo operacije financiranja in naložbene operacije, eno od naslednjih značilnosti:

(a) družbeno korist, za katero izvajalec ali podjetje ne more pridobiti zadostnih finančnih koristi (kot so izobraževanje ter znanja in spretnosti, zdravstveno varstvo in dostopnost, varnost in obramba ter infrastruktura, ki je na voljo brezplačno ali za zanemarljiv znesek);

(b) zunanje dejavnike, ki jih izvajalec ali podjetje v splošnem ne zmore internalizirati, na primer naložbe v raziskave in razvoj, energijska učinkovitost ter varstvo podnebja ali okolja;

(c) asimetričnost informacij, zlasti v primeru malih in srednjih podjetij ter malih podjetij s srednje veliko tržno kapitalizacijo, vključno z višjo stopnjo tveganja za podjetja v zgodnji fazi, podjetja s pretežno neopredmetenimi sredstvi ali nezadostnim zavarovanjem ter podjetja, ki se osredotočajo na bolj tvegane dejavnosti;

(d) čezmejne infrastrukturne projekte in s tem povezane storitve ali sklade s čezmejnimi naložbami za preseganje razdrobljenosti notranjega trga ter izboljšanje usklajevanja na notranjem trgu;

(e) izpostavljenost višji stopnji tveganja v nekaterih sektorjih, državah ali regijah, ki presega stopnjo, ki so jo zasebni finančni udeleženci zmožni ali pripravljeni sprejeti, vključno s primeri, kadar naložba zaradi svoje novosti ali tveganj, povezanih z inovacijami ali nepreizkušeno tehnologijo, ne bi bila opravljena oziroma ne bi bila opravljena v enakem obsegu;

(f) nove ali zapletene primere tržnih nepopolnosti ali naložbenih okoliščin, ki niso optimalne, v skladu s točko (a)(iii) člena 9(1) uredbe InvestEU.



Tabela 1 Steber 3 – Vse operacije financiranja in naložbene operacije, razen posrednega financiranja za MSP in mala podjetja s srednje veliko tržno kapitalizacijo Kazalnik Zadovoljivo (=1) Dobro (=2) Zelo dobro (=3) Odlično (=4) Tržna nepopolnost ali naložbene okoliščine, ki niso optimalne, ki jih obravnava operacija financiranja ali naložbena operacija standardne operacije financiranja ali naložbene operacije, ki obravnavajo tržno nepopolnost ali naložbene okoliščine, ki niso optimalne, povezane z glavnim trgom/sektorjem ALI operacija financiranja ali naložbena operacija, ki obravnava glavno tržno nepopolnost, ki je na spodnjem delu spektra razširjenosti (pomembnosti) na zadevnem trgu operacija financiranja ali naložbena operacija, ki obravnava: (i) nedelovanje trga ali naložbene okoliščine, ki niso optimalne, povezane z glavnim trgom/sektorjem, ter (ii) drugo relevantno tržno nepopolnost ALI operacija financiranja ali naložbena operacija, ki obravnava glavno tržno nepopolnost, ki je na srednjem delu spektra razširjenosti (pomembnosti) na zadevnem trgu operacija financiranja ali naložbena operacija, ki obravnava: (i) tržno nepopolnost ali naložbene okoliščine, ki niso optimalne, povezane z glavnim trgom/sektorjem, ter (ii) vsaj dva druga primera relevantne tržne nepopolnosti ali naložbenih okoliščin, ki niso optimalne ALI operacija financiranja ali naložbena operacija, ki obravnava glavno tržno nepopolnost, ki je na zgornjem delu spektra razširjenosti (pomembnosti) na zadevnem trgu operacija financiranja ali naložbena operacija, ki je zgledna ali prelomna pri obravnavi več primerov tržnih nepopolnosti ali naložbenih okoliščin, ki niso optimalne, z disruptivnimi inovacijami/tehnologijo ali učinki prelivanja



Tabela 2 Steber 3 – Posredno financiranje za MSP in mala podjetja s srednje veliko tržno kapitalizacijo Posredno financiranje, namenjeno MSP in malim podjetjem s srednje veliko tržno kapitalizacijo, prejme eno točko. Če se financiranje izvaja v državah, v katerih se večina dodelitev (> 50 % operacije financiranja ali naložbene operacije) pričakuje na področjih kohezije ali pravičnega prehoda (1) ali za operacije financiranja in naložbene operacije, ki so posebej usmerjene v prednostne naloge politike na področju raziskav in inovacij v državah članicah EU (2), ki na področju inovacij dosegajo zmerne rezultate ali so na tem področju v vzponu, se operaciji financiranja ali naložbeni operaciji dodeli še ena točka. Dodatne točke se dodelijo, če se operacija financiranja ali naložbena operacija osredotoča na ranljive/omejene segmente ekosistema MSP (mikro, socialna podjetja, podjetja, ki si prizadevajo doseči učinek, zagonska ali mlada podjetja, podjetja v lasti/pod vodstvom žensk, podjetja, ki jih vodijo ranljive/prikrajšane skupine, mladi kmetje itd.) ali je usmerjena v dodatne prednostne naloge politike (trajnostnost, raziskave in inovacije, znanja in spretnosti, izobraževanje in usposabljanje, digitalizacija, naložbe na podeželju, kulturni in ustvarjalni sektorji). Končna ocena ustreza vsoti točk, prejetih pod točkami A, B, C in D, kot je opisano spodaj. A. Dostop do financiranja (zadovoljiv = 1) B. Če je operacija financiranja ali naložbena operacija namenjena področju kohezije/pravičnega prehoda (več kot 50 % operacije financiranja ali naložbene operacije) ali posebej prednostnim nalogam politike na področju raziskav in inovacij v državah članicah EU, ki na področju inovacij dosegajo zmerne rezultate ali so na tem področju v vzponu, se doda ena točka. C. Če je operacija financiranja ali naložbena operacija namenjena ranljivim/omejenim segmentom (10–50 % operacije financiranja ali naložbene operacije), se doda ena točka. ALI Če je operacija financiranja ali naložbena operacija namenjena ranljivim/omejenim segmentom (več kot 50 % operacije financiranja ali naložbene operacije), se dodata dve točki. D. Če je operacija financiranja ali naložbena operacija namenjena dodatnim prednostnim nalogam politike (10–50 % operacije financiranja ali naložbene operacije), se doda ena točka. ALI Če je operacija financiranja ali naložbena operacija namenjena dodatnim prednostnim nalogam politike (več kot 50 % operacije financiranja ali naložbene operacije), se dodata dve točki. ( 1 ) V primeru okvirnih operacij bi bilo treba merilo preveriti na skupni ravni. ( 2 ) Za informacije o državah članicah EU, ki na področju inovacij dosegajo zmerne rezultate ali so na tem področju v vzponu, glej evropski sistem inovacijskih kazalnikov na spletišču https://ec.europa.eu/growth/industry/policy/innovation/scoreboards_en.









DODATEK 3

Steber 4 – Finančni in tehnični prispevek izvajalskega partnerja







Tabela 1 Neposredno financiranje Kazalniki Zadovoljivo (=1) Dobro (=2) Zelo dobro (=3) Odlično (=4) 1. Finančne koristi, ki izhajajo iz posredovanja izvajalskega partnerja (ponder: 12,5 %) FDV (1) <= 5 bt 5 bt < FDV <= 30 bt 30 bt< FDV<= 100 bt FDV > 100 bt katere koli druge operacije financiranja ali naložbene operacije, ki niso navedene v naslednjih oddelkih nadrejene tranše podrejeni dolgovi, vmesne tranše, hibridne obveznice, pogojna posojila in jamstveni produkti operacije v zvezi z lastniškim kapitalom in navideznim lastniškim kapitalom 2. Daljša zapadlost (ponder: 25 %) Končni prejemnik redno zbira sredstva s podobno zapadlostjo ali je podaljšanje zapadlosti manj kot 30 %. Končni prejemnik bi lahko brez težav zbral sredstva s podobnimi zapadlostmi ali je podaljšanje zapadlosti med 30 % in 49 %. Končni prejemnik bi lahko z nekaj težavami zbral sredstva s podobno zapadlostjo ali je podaljšanje zapadlosti med 50 % in 99 %. Končni prejemnik ne more zbrati sredstev s podobno zapadlostjo ali je podaljšanje zapadlosti 100 % ali več. 3. Druge ugodnosti, ustvarjene za končne prejemnike (ponder: 12,5 %) Elementi točkovanja, ki se uporabljajo: (a) prožnost črpanja (b) prilagojena vračila (c) dolžina obdobja razpoložljivosti za izplačilo (d) dolžina obdobja odloga (e) možnost spremembe/preračuna obrestne mere (f) dolžina obdobja fiksne obrestne mere (g) financiranje v lokalni valuti znotraj EU (h) prispevek k diverzifikaciji in stabilnosti financiranja končnega prejemnika (i) podrejena pozicija (j) drugo – se določi (na primer zahteve glede zavarovanja, ki se lahko pojavijo v okviru operacije financiranja ali naložbene operacije) Ne uporablja se nobeden od zgornjih elementov. Uporabljata se eden ali dva od zgornjih elementov. Uporabljajo se trije do štirje od zgoraj navedenih elementov. Uporablja se vsaj pet zgornjih elementov. 4. Privabljanje vlagateljev in sporočilni učinek (ponder: 25 %) Sodelovanje izvajalskega partnerja v operaciji financiranja ali naložbeni operaciji po pričakovanjih ne bo imelo (i) spodbujevalnega učinka na privabljanje drugih sofinancerjev/porokov/vlagateljev (izvajalski partner na primer sofinancira samo z lastnimi sredstvi posojilojemalca) in/ali (ii) kakršnega koli sporočilnega učinka na zadevnem trgu. Sodelovanje izvajalskega partnerja v operaciji financiranja ali naložbeni operaciji bo imelo po pričakovanjih določen učinek na mobilizacijo drugih sofinancerjev/porokov/vlagateljev in bo nakazovalo, da naj bi bile operacije/naložbe trdne in vredne podpore, kar bo olajšalo polno financiranje in izvajanje. Sodelovanje izvajalskega partnerja v operaciji financiranja ali naložbeni operaciji bo po pričakovanjih pomembno vplivalo na odločitev drugih financerjev/porokov/vlagateljev, da se zavežejo, da bodo sofinancirali, ali da sofinancirajo skupaj z operacijo, kar bo imelo močan spodbujevalni učinek. To vključuje primere, ko ima izvajalski partner ključno vlogo pri kombiniranju svojega financiranja z nepovratnimi sredstvi tretjih oseb ali drugimi oblikami zunanje podpore za določene projekte/programe. Sodelovanje izvajalskega partnerja v operaciji financiranja ali naložbeni operaciji bo po pričakovanjih ključno za uresničitev operacije in/ali doseganje ciljne ravni financiranja (brez izvajalskega partnerja projekt verjetno ne bo izveden ali ne bo izveden z enako hitrostjo ali v enakem obsegu). To vključuje na primer i) izvajalskega partnerja v vlogi temeljnega vlagatelja, ii) kombinacijo posojil izvajalskega partnerja z javnimi in/ali zasebnimi sredstvi tretjih oseb. 5. Finančno svetovanje in/ali strokovno znanje o strukturiranju (ponder: 12,5 %) Strokovno znanje izvajalskega partnerja o finančnem strukturiranju se ne zahteva in njegova udeležba naj bi bila zanemarljiva. Izvedba naložbe ne temelji na strokovnem znanju izvajalskega partnerja. Strokovno znanje izvajalskega partnerja o finančnem strukturiranju bo po pričakovanjih pozitivno vplivalo na strukturo financiranja naložbe in naj bi bilo pomembno za nasprotno stranko in/ali strokovno znanje izvajalskega partnerja bo po pričakovanjih koristno za izvajanje naložbe. Strokovno znanje izvajalskega partnerja o finančnem strukturiranju bo po pričakovanjih pomembno vplivalo na strukturo financiranja naložbe in imelo pomembno vrednost za nasprotno stranko (na primer s pospeševanjem zapiranja finančne konstrukcije ali uporabo standardiziranih struktur itd.) in/ali strokovno znanje izvajalskega partnerja bo po pričakovanjih koristno za izvajanje naložbe. Prispevek izvajalskega partnerja z njegovim strokovnim znanjem na področju finančnega strukturiranja bo po pričakovanjih inovativen in zelo pomemben za nasprotno stranko (na primer s pospeševanjem zapiranja finančne konstrukcije ali uporabo standardiziranih struktur za zapletene primere, tehnično pomočjo ali svetovalno podporo za finančno strukturiranje operacij, strokovnjaki iz finančnega sektorja itd.). 6. Tehnično svetovanje in prispevek (ponder: 12,5 %) Končni prejemnik ni potreboval tehničnega strokovnega znanja in/ali svetovalnih storitev izvajalskega partnerja. Tehnično svetovanje izvajalskega partnerja zagotavlja kakovost naložbe prek pogojev izplačila za posamezne projekte, ad hoc posredovanj (na primer nadzornih misij za zagotovitev skladnosti s pogoji za izplačilo). ALI Letna poročila o napredku projekta. Izvajalski partner podpira tehnično pripravo ali strukturiranje operacije financiranja ali naložbene operacije, da bi jo bolje uskladil s cilji politike. ALI Ciljno usmerjeni prispevki (tehnični, ekonomski, nabavni, podnebni, okoljski, socialni) in dragocene smernice o značilnostih projektov ali možnostih zasnove, redne intervencije (npr. misije spremljanja za zagotavljanje skladnosti s standardi). ALI Ciljno usmerjeno spremljanje (javna naročila, podnebje, okolje, socialno področje). Izvajalski partner podpira tehnično pripravo ali strukturiranje operacije financiranja ali naložbene operacije, da bi jo popolnoma uskladil s cilji politike. ALI Tehnična podpora izvajalskega partnerja ima pomemben učinek na tehnično ali ekonomsko kakovost naložbe, zlasti s posebno tehnično pomočjo ali zagotovljeno svetovalno podporo. ALI Pomembno fizično spremljanje, na primer za kompleksne projekte ali projekte z visokim tveganjem. ( 1 ) FDV = finančna dodana vrednost. Predstavlja razliko med alternativo na trgu, ki je najbližja končnemu prejemniku (alternativni stroški financiranja), in ceno posojila, ki ga zagotovi izvajalski partner. Alternativni stroški financiranja končnega prejemnika se lahko določijo z neposrednim sklicevanjem na likvidno obveznico ali nedavno podpisano posojilo istega izdajatelja za obdobje, ki je podobno trajanju posojila, ki ga zagotovi izvajalski partner. Pri sofinanciranju je najustreznejša primerjava vzporedni trgovski instrument, pod pogojem, da je cena znana in da so strukture razumno primerljive. Če tak instrument ne obstaja, se lahko kot približek uporabi obveznica/posojilo, ki ga izda primerljiv subjekt. Oblikovanje cen na prostem trgu bo temeljilo na primarnih in sekundarnih ravneh trgovanja z izbranimi obveznicami ali posojili, vključno z letnimi provizijami. Ker za večino obveznic na sekundarnem trgu obstaja visoka stopnja spremenljivosti cen, je treba paziti, da izbrani alternativni stroški financiranja odražajo dolgoročna povprečja ali trenutne tržne razmere, če naj bi prevladali.







Tabela 2 Posredno financiranje Kazalniki Zadovoljivo (=1) Dobro (=2) Zelo dobro (=3) Odlično (=4) 1. Finančne koristi, ki izhajajo iz posredovanja izvajalskega partnerja (ponder: 35 %) katere koli druge operacije financiranja ali naložbene operacije, ki niso navedene v naslednjih oddelkih nadrejene tranše podrejeni dolgovi, vmesne tranše, hibridne obveznice, pogojna posojila in jamstveni produkti operacije v zvezi z lastniškim kapitalom in navideznim lastniškim kapitalom 2. Privabljanje vlagateljev in sporočilni učinek (ponder: 40 %) Sodelovanje izvajalskega partnerja v operaciji financiranja ali naložbeni operaciji po pričakovanjih ne bo imelo (i) spodbujevalnega učinka na privabljanje drugih sofinancerjev/porokov/vlagateljev (izvajalski partner na primer sofinancira samo z lastnimi sredstvi posojilojemalca) in/ali (ii) kakršnega koli sporočilnega učinka na zadevnem trgu. Sodelovanje izvajalskega partnerja v operaciji financiranja ali naložbeni operaciji bo imelo po pričakovanjih določen učinek na mobilizacijo drugih sofinancerjev/porokov/vlagateljev in bo nakazovalo, da naj bi bile operacije/naložbe trdne in vredne podpore, kar bo olajšalo polno financiranje in izvajanje. Sodelovanje izvajalskega partnerja v operaciji financiranja ali naložbeni operaciji bo po pričakovanjih pomembno vplivalo na odločitev drugih financerjev/porokov/vlagateljev, da se zavežejo, da bodo sofinancirali, ali da sofinancirajo skupaj z operacijo, kar bo imelo močan spodbujevalni učinek. To vključuje primere, ko ima izvajalski partner ključno vlogo pri kombiniranju svojega financiranja z nepovratnimi sredstvi tretjih oseb ali drugimi oblikami zunanje podpore za določene projekte/programe. Sodelovanje izvajalskega partnerja v operaciji financiranja ali naložbeni operaciji bo po pričakovanjih ključno za uresničitev operacije in/ali doseganje ciljne ravni financiranja. To vključuje na primer i) izvajalskega partnerja v vlogi temeljnega vlagatelja, ii) kombinacijo posojil izvajalskega partnerja z javnimi in/ali zasebnimi sredstvi tretjih oseb. 3. Finančno svetovanje in strokovno znanje o strukturiranju (ponder: 12,5 %) Strokovno znanje izvajalskega partnerja o finančnem strukturiranju se ne zahteva in njegova udeležba naj bi bila zanemarljiva. Izvedba naložbe ne temelji na strokovnem znanju izvajalskega partnerja. Strokovno znanje izvajalskega partnerja o finančnem strukturiranju bo po pričakovanjih pozitivno vplivalo na strukturo financiranja naložbe in naj bi bilo pomembno za nasprotno stranko in/ali bo po pričakovanjih za izvajanje naložbe koristno strokovno znanje izvajalskega partnerja. Strokovno znanje izvajalskega partnerja o finančnem strukturiranju bo po pričakovanjih pomembno vplivalo na strukturo financiranja naložbe in imelo pomembno vrednost za nasprotno stranko (na primer s pospeševanjem zapiranja finančne konstrukcije ali uporabo standardiziranih struktur itd.) in/ali bo po pričakovanjih za izvajanje naložbe koristno strokovno znanje izvajalskega partnerja. Prispevek izvajalskega partnerja z njegovim strokovnim znanjem na področju finančnega strukturiranja bo po pričakovanjih inovativen in zelo pomemben za nasprotno stranko (na primer s pospeševanjem zapiranja finančne konstrukcije ali uporabo standardiziranih struktur za zapletene primere, tehnično pomočjo ali svetovalno podporo za finančno strukturiranje operacij, strokovnjaki iz finančnega sektorja itd.). 4. Tehnično svetovanje in prispevek (ponder: 12,5 %) Od izvajalskega partnerja se ne pričakuje, da bi posredniku zagotovil tehnično svetovanje ali krepitev zmogljivosti. Od izvajalskega partnerja se pričakuje, da bo določil posebne pogoje v zvezi z izvajanjem povezanih poslov in posredniku svetoval, naj jih izbere, ali se pričakuje, da bo posrednik potreboval svetovanje pri izvajanju meril, povezanih z operacijo financiranja ali naložbeno operacijo. Izvajalski partner pričakuje, da bo sodeloval pri tehnični pomoči ali usposabljanju za posrednika, da bi izboljšal svojo uspešnost ali sposobnost izpolnjevanja zahtev (na primer glede poročanja, upravičenosti, trajnostnih vidikov in standardov javnega naročanja). Pomoč naj bi presegla standardno skrbnost izvajalskega partnerja v fazi ocenjevanja. Zagotovila naj bi se obsežna tehnična pomoč ali svetovanje za podporo posredniku pri razvoju poslovnih segmentov s posebnim učinkom, kot se odraža na področjih politike InvestEU. Pomoč naj bi presegla standardno skrbnost izvajalskega partnerja v fazi ocenjevanja.









DODATEK 4

Steber 5 – Učinek operacije financiranja ali naložbene operacije







Tabela 1 Neposredno financiranje Učinek operacije financiranja ali naložbene operacije Zadovoljivo (=1) Dobro (=2) Zelo dobro (=3) Odlično (=4) 1. Ekonomski učinek in učinek na rast (ponder: 40 %) ALI Kvalitativna ocena (1) >0 % – 5 % 5 % – 7 % 7 % – 10 % > 10 % Točkovanje bo potekalo na podlagi ustrezno utemeljene kvalitativne ocene socialno-ekonomskih stroškov in koristi projekta ter njegovega pričakovanega prispevka h gospodarski dejavnosti in rasti. 2. Učinek na zaposlovanje (ponder: 15 %) faza izgradnje/izvajanja (EPDČ/milijoni EUR) < 3 faza izgradnje/izvajanja (EPDČ/milijoni EUR) 3–6 faza izgradnje/izvajanja (EPDČ/milijoni EUR) 6–8 faza izgradnje/izvajanja (EPDČ/milijoni EUR) > 8 faza delovanja (EPDČ/milijoni EUR) < 0,4 faza delovanja (EPDČ/milijoni EUR) 0,4–0,7 faza delovanja (EPDČ/milijoni EUR) 0,7–1,1 faza delovanja (EPDČ/milijoni EUR) > 1,1 3. Vidiki preverjanja trajnostnosti (ponder: 45 %) + dodatek a. Podnebje (ponder: 15 %) Negativni učinki niso bili v celoti ublaženi, ni znatnega pozitivnega učinka. Negativni učinki so bili delno ublaženi, določen pozitiven učinek. Negativni učinki so bili v celoti ublaženi, velik pozitiven učinek. Negativni učinki so bili v celoti ublaženi, zelo velik pozitiven učinek. b. Okolje (ponder: 15 %) Negativni učinki niso bili v celoti ublaženi, ni znatnega pozitivnega učinka. Negativni učinki so bili delno ublaženi, določen pozitiven učinek. Negativni učinki so bili v celoti ublaženi, velik pozitiven učinek. Negativni učinki so bili v celoti ublaženi, zelo velik pozitiven učinek. c. Socialna razsežnost (ponder: 15 %) Negativni učinki niso bili v celoti ublaženi, ni znatnega pozitivnega učinka. Negativni učinki so bili delno ublaženi, določen pozitiven učinek. Negativni učinki so bili v celoti ublaženi, velik pozitiven učinek. Negativni učinki so bili v celoti ublaženi, zelo velik pozitiven učinek. Dodatek Kontrolni seznam za pozitivno agendo (ponder: 22,5 % skupaj za vse tri razsežnosti) n. r. n. r. n. r. Če je odgovor da, glej tabelo 3 za več podrobnosti. ( 1 ) Izvajalski partnerji bi morali pojasniti, zakaj ekonomskega učinka na rast ni mogoče izračunati.







Tabela 2 Vidiki preverjanja trajnostnosti – podrobne informacije (neposredno financiranje) Zadovoljivo Dobro Zelo dobro Odlično Podnebje 15 % Negativni učinki in tveganja, povezana s projektom (1). (ponder: 50 %) — Obstajajo nekatere pomembne težave glede blažitve podnebnih sprememb in/ali prilagajanja nanje, ki jih ni mogoče v celoti ublažiti ali izravnati. — Projekt se sooča z velikimi tveganji, povezanimi s podnebnimi spremembami, in izvajajo se nekateri blažilni ukrepi, ki delno obravnavajo ta tveganja. — Z ukrepi, predvidenimi za izogibanje, preprečevanje, zmanjševanje ali po možnosti izravnavanje ugotovljenih pomembnih škodljivih učinkov so se zmanjšali ali omejili znatni negativni učinki. — Projekt se sooča s srednjimi tveganji, povezanimi s podnebnimi spremembami, in izvajajo se blažilni ukrepi, ki delno obravnavajo ta tveganja. — Po izvedbi blažilnih ukrepov ostajajo nekateri negativni učinki, ki pa niso pomembni in nadaljnji ukrepi se ne štejejo za potrebne. — Projekt se sooča s srednjimi ali velikimi tveganji, povezanimi s podnebnimi spremembami, ki se blažijo in dobro upravljajo. — Po blažilnih ukrepih ni negativnih učinkov ali so zanemarljivi (ali blažitev ni potrebna), pri projektu se pojavljajo majhna tveganja, povezana s podnebnimi spremembami. ALI — Velika ali srednja tveganja, ki so v celoti ublažena. Pozitivni učinki, ki izhajajo iz projekta, nosilec projekta/končni prejemnik ni sprejel prostovoljnih ukrepov (2) (ponder: 50 %) Ugotovljeni niso bili nobeni pomembni pozitivni učinki. Ugotovljeni so bili nekateri pozitivni učinki na blažitev podnebnih sprememb ali prilagajanje nanje. Znatni pozitivni učinki (cilj prispevanja k blažitvi podnebnih sprememb ali prilagajanju nanje je izrecno naveden, vendar ni temeljni razlog za izvedbo projekta). Znatni pozitivni učinki (projekt je v celoti namenjen blažitvi podnebnih sprememb ali prilagajanju nanje in to je temeljni razlog za izvedbo projekta). Prostovoljni ukrepi za izboljšanje podnebne uspešnosti projekta (ponder: 7,5 % (dodatek)) Nosilec projekta pod vodstvom izvajalskega partnerja prostovoljno izvede enega ali več naslednjih ukrepov, kot je ustrezno za projekt: — krepitev podnebne odpornosti (prilagajanje in/ali blažitev) za neposredno financirane projekte pod pragom Okolje 15 % Negativni učinki in tveganja, povezana s projektom (50 %) Obstajajo znatni negativni učinki ali tveganja, ki niso bili v celoti ublaženi. Z ukrepi, predvidenimi za izogibanje, preprečevanje, zmanjševanje ali po možnosti izravnavanje ugotovljenih pomembnih škodljivih učinkov so se zmanjšali ali omejili znatni negativni učinki ali tveganja. Po izvedbi blažilnih ukrepov ostajajo nekateri negativni učinki ali tveganja, ki pa niso pomembni in nadaljnji ukrepi niso potrebni. Ni negativnih učinkov ali tveganj po ublažitvi ali so zanemarljivi (ali ublažitev ni potrebna). Pozitivni učinki, ki izhajajo iz projekta, nosilec projekta/končni prejemnik ni sprejel prostovoljnih ukrepov. (ponder: 50 %) Ni znatnih pozitivnih učinkov. Ugotovljeni so bili nekateri pozitivni učinki na okoljske elemente. Znatni pozitivni učinki (cilj prispevanja k okoljskim ciljem je izrecno naveden, vendar ni temeljni razlog za izvedbo projekta). Znatni pozitivni učinki (projekt je v celoti namenjen okoljskim ciljem in to je temeljni razlog za izvedbo projekta). Prostovoljni ukrepi za izboljšanje okoljske uspešnosti projekta (ponder: 7,5 % (dodatek)) (dodatek) Nosilec projekta pod vodstvom izvajalskega partnerja prostovoljno izvede enega ali več naslednjih ukrepov, kot je ustrezno za projekt: — nosilec projekta/končni prejemnik sprejme prostovoljne ukrepe za izboljšanje okoljske uspešnosti projekta, vključno z izvedbenimi ukrepi za nadaljnjo blažitev/izravnavo negativnih učinkov Socialni vidiki 15 % Negativni učinki in tveganja, povezana s projektom (ponder: 50 %) Obstajajo nekateri pomembni negativni učinki, ki jih ni mogoče v celoti ublažiti ali izravnati. Z ukrepi, predvidenimi za izogibanje, preprečevanje, zmanjševanje ali po možnosti izravnavanje ugotovljenih pomembnih škodljivih učinkov so se zmanjšali ali omejili nekateri znatni negativni učinki. Po izvedbi blažilnih ukrepov še vedno ostajajo nekateri negativni učinki, ki pa niso pomembni in izravnalni ukrepi niso potrebni. Ni negativnih začasnih učinkov po ublažitvi ali so zanemarljivi (ali ublažitev ni potrebna). Pozitivni učinki, ki izhajajo iz projekta, nosilec projekta/končni prejemnik ni sprejel prostovoljnih ukrepov. (ponder: 50 %) Ni znatnih pozitivnih učinkov. Ugotovljeni so bili nekateri pozitivni učinki na socialne vidike. Znatni pozitivni učinki (cilj prispevanja k socialnim vidikom je izrecno naveden, vendar ni temeljni razlog za izvedbo projekta). Znatni pozitivni učinki (projekt je v celoti namenjen socialnim vidikom in to je temeljni razlog za izvedbo projekta). Prostovoljni ukrepi za izboljšanje socialne uspešnosti projekta (ponder: 7,5 % (dodatek)) Nosilec projekta pod vodstvom izvajalskega partnerja prostovoljno izvede enega ali več naslednjih ukrepov, kot je ustrezno za projekt: — nosilec projekta/končni prejemnik sprejme prostovoljne ukrepe za povečanje socialne uspešnosti projekta ( 1 ) Projekt v širšem smislu, ki vključuje na primer ustrezne izravnalne in blažilne ukrepe, uvedene za obravnavo težav v zvezi s podnebnimi spremembami na področju blažitve (tj. emisije toplogrednih plinov) in prilagajanja (tj. obravnava nevarnosti, učinkov in tveganj, povezanih s podnebnimi spremembami). ( 2 ) Kot je opisano v smernicah za preverjanje trajnostnosti v priporočilih za pozitivno agendo.







Tabela 3 Posredno financiranje Učinek operacije financiranja ali naložbene operacije Zadovoljivo (=1) Dobro (=2) Zelo dobro (=3) Odlično (=4) 1. Povečanje dostopa do financiranja in izboljšanje pogojev financiranja za končne prejemnike (ponder: 80 %) a. Obseg financiranja, ki naj bi ga finančni posrednik dal na voljo končnim prejemnikom v povezavi s financiranjem iz sklada InvestEU (ponder: 30 %) omejen pričakovani obseg financiranja (< 2-kratnik) zmeren pričakovani obseg financiranja (2–3-kratnik) velik pričakovani obseg financiranja (3–5-kratnik) zelo velik pričakovani obseg financiranja (več kot 5-kratnik) b. Ugodnosti za končne prejemnike (1) (ponder: 30 %) Operacija financiranja ali naložbena operacija posrednikom omogoča, da končnim prejemnikom ponudijo ugodnejše pogoje prek: (a) prožnosti črpanja (b) prilagojenih vračil (c) dolžine obdobja razpoložljivosti za izplačilo (d) dolžine obdobja odloga (e) daljše zapadlosti (f) financiranja v lokalni valuti znotraj EU (g) prispevka k diverzifikaciji in stabilnosti financiranja končnega prejemnika (h) povečanja razpoložljivosti nebančnega alternativnega dolžniškega in/ali lastniškega financiranja (i) podrejene pozicije (j) zahtev glede zavarovanja (k) prenosa finančne ugodnosti s strani posrednika na končnega prejemnika (l) drugo – se določi (kot se lahko pojavi v okviru operacije financiranja ali naložbene operacije) Ne uporablja se nobeden od zgornjih elementov. Uporabljata se eden ali dva od zgornjih elementov. Uporabljajo se dva do trije od zgoraj navedenih elementov. Uporabljajo se več kot trije od zgornjih elementov. c. Pričakovani učinek na finančni ekosistem (ponder: 20 %) Dejavnosti financiranja/naložbene dejavnosti, za katere se pričakuje, da bodo podpirale uveljavljene posrednike, pri čemer se obstoječi kanali financiranja ohranjajo večinoma na lokalni ravni z omejenim medsebojnim bogatenjem ali interakcijami s širšim ekosistemom. Dejavnosti financiranja/naložbene dejavnosti, za katere se pričakuje, da bodo v veliki meri podpirale uveljavljene posrednike, povečale ali razširile kanale financiranja zunaj lokalnega ekosistema za obravnavo ciljev politike InvestEU, kot so opredeljeni v členih 3 in 8 uredbe o InvestEU. Pričakuje se, da se bo znaten del dejavnosti financiranja/naložbenih dejavnosti izvajal s podpiranjem novih posrednikov, vključno z novo kategorijo posrednikov, ali z razvojem alternativnih mehanizmov financiranja ali naložbenih kanalov za obravnavanje ciljev politike InvestEU, kot so opredeljeni v členih 3 in 8 uredbe o InvestEU. Dejavnosti financiranja/naložbene dejavnosti so namenjene podpiranju novih intervencij v sektorju v skladu s prednostnimi nalogami politike, kot so opredeljene v sporazumih o jamstvu, ali vertikalno, in/ali spodbujanju partnerstev, razvoja platform ali sicer sistematičnemu sodelovanju v širšem ekosistemu za obravnavanje ciljev politike InvestEU, kot so opredeljeni v členih 3 in 8 uredbe o InvestEU. 2. Zaposlovanje (ponder: 20 %) Število delovnih mest, ki naj bi se podprla na ravni končnih prejemnikov (ponder: 20 %) Po pričakovanjih bo izvajalski partner z milijonom EUR sredstev podprl naslednje število delovnih mest (vključno s sezonskimi delovnimi mesti in zaposlitvami za krajši delovni čas) in/ali samozaposlenih oseb: — za jamstva: manj kot 50; — za lastniški kapital: manj kot 5. Po pričakovanjih bo izvajalski partner z milijonom EUR sredstev podprl naslednje število delovnih mest (vključno s sezonskimi delovnimi mesti in zaposlitvami za krajši delovni čas) in/ali samozaposlenih oseb: — za jamstva: med 50 in 100; — za lastniški kapital: med 5 in 10. Po pričakovanjih bo izvajalski partner z milijonom EUR sredstev podprl naslednje število delovnih mest (vključno s sezonskimi delovnimi mesti in zaposlitvami za krajši delovni čas) in/ali samozaposlenih oseb: ►C1 — za jamstva: med 101 in 300; ◄ ►C1 — za lastniški kapital: med 11 in 15. ◄ Po pričakovanjih bo izvajalski partner z milijonom EUR sredstev podprl naslednje število delovnih mest (vključno s sezonskimi delovnimi mesti in zaposlitvami za krajši delovni čas) in/ali samozaposlenih oseb: — za jamstva: več kot 300; — za lastniški kapital: več kot 15. ( 1 ) (1) V primeru okvirnih operacij bi moral izvajalski partner navesti, katere vrste koristi naj bi se sistematično dosegale pri zadevnih podprojektih.









DODATEK 5

Steber 6 – Finančni profil operacije financiranja ali naložbene operacije

V spodnji tabeli so prikazani primeri kazalnikov finančnega profila, ki se lahko uporabijo za operacije v zvezi z dolžniškim in lastniškim kapitalom. Glede na značilnosti finančnih produktov/portfeljev lahko izvajalski partner zagotovi različne kazalnike. Za okvirne operacije bo moral izvajalski partner navesti kar koli od naslednjega: razpon sprejemljivih ocen osnovnih podprojektov, povprečno bonitetno oceno, razpon stopenj prenosa ali druge relevantne značilnosti, če so na voljo, na primer pričakovano izgubo in trajanje osnovnih portfeljev.







Operacije v zvezi z dolžniškim kapitalom (1) Primer 1 Primer 2 kazalnik finančnega profila (v skladu s sporazumom o jamstvu) pričakovana izguba stopnje prenosa razpon (če je ustrezno, kot je opredeljeno v sporazumu o jamstvu) X % ≤ pričakovana izguba ≤ Y % n. r. osnovna metrika Pričakovana izguba operacije financiranja ali naložbene operacije. Pričakovana izguba finančnega produkta/portfelja. Veljavna stopnja prenosa za zadevni portfelj/finančni produkt na podlagi pričakovane izgube operacije financiranja ali naložbene operacije. Operacije v zvezi z lastniškim kapitalom kazalnik finančnega profila (v skladu s sporazumom o jamstvu) Notranja stopnja donosa, bonitetna ocena nasprotne stranke za sredstva ali druge ustrezne metrike, o katerih se je treba dogovoriti v sporazumu o jamstvu. Bonitetna ocena nasprotne stranke, če je na voljo. razpon (če je ustrezno, kot je opredeljeno v sporazumu o jamstvu) X ≤ notranja stopnja donosa ali druge relevantne metrike ≤ Y osnovna metrika Notranja stopnja donosa za sredstva ali druge ustrezne metrike, o katerih se je treba dogovoriti v sporazumu o jamstvu. Bonitetna ocena nasprotne stranke. ( 1 ) Vključno z omejenimi in neomejenimi jamstvi.









DODATEK 6

Steber 7 – Dopolnilni kazalniki

Vrednosti, ki naj bi bile dosežene ob koncu trajanja operacije ( 18 )

Za vse operacije financiranja in naložbene operacije:

(a) učinek finančnega vzvoda in multiplikacijski učinek

(b) znesek mobiliziranih naložb

(c) ocenjeno [število] ciljnih končnih prejemnikov

(d) naložbe v podporo podnebnim ciljem ( 19 )

(e) naložbe v podporo okoljskim ciljem (2)

(f) naložbe v podporo digitalizaciji (2)

(g) naložbe v podporo industrijskemu prehodu (2)

(h) naložbe v podporo pravičnemu prehodu (2)

(i) naložbe za zagotavljanje kritične infrastrukture (2)

(j) naložbe na področju kibernetske varnosti, vesolja in obrambe (2)

(k) v primeru kombiniranja z drugimi viri Unije navedba nepovratne komponente ali komponente finančnega instrumenta iz drugih programov Unije21

(l) po potrebi drugi kazalniki za posamezne operacije, ki se zahtevajo za finančni produkt operacije financiranja ali naložbene operacije

Kjer je primerno, odvisno od sklopa in področja politike operacije ter vrste operacije (neposredna ali posredna operacija):

Sklop za trajnostno infrastrukturo

Energetika:

(a) nameščene dodatne zmogljivosti za proizvodnjo energije iz obnovljivih ter drugih varnih in trajnostnih brezemisijskih in nizkoemisijskih virov (v megavatih (MW))

(b) število gospodinjstev ter javnih in poslovnih objektov z boljšim razredom energijske porabe

(c) ocenjen prihranek energije zaradi projektov (v kilovatnih urah (kWh))

(d) zmanjšanje/preprečitev letnih emisij toplogrednih plinov v tonah ekvivalenta ogljikovega dioksida

(e) obseg naložb v razvoj in posodobitev trajnostne energetske infrastrukture ter njeno nadgradnjo v pametno infrastrukturo

Digitalno področje:

dodatna gospodinjstva, podjetja ali javne stavbe s širokopasovnim dostopom s hitrostjo vsaj 100 Mb/s, ki jo je mogoče nadgraditi v gigabitno hitrost, ali število ustvarjenih vstopnih točk za brezžično povezavo

Promet:

(a) operacija financiranja ali naložbena operacija je čezmejna in/ali prispeva k projektom za manjkajoče povezave (vključno s projekti v zvezi z urbanimi vozlišči, regionalnimi čezmejnimi železniškimi povezavami, multimodalnimi platformami, pomorskimi pristanišči, pristanišči na celinskih plovnih poteh, povezavami do letališč in železniško-cestnimi terminali jedrnega in celovitega omrežja TEN-T)

(b) operacija financiranja ali naložbena operacija prispeva k digitalizaciji prometa, zlasti z uvedbo evropskega sistema za upravljanje železniškega prometa (ERTMS), rečnega informacijskega sistema (RIS), inteligentnega prometnega sistema (ITS), sistema spremljanja in obveščanja za ladijski promet (VTMIS)/e-pomorskih storitev ter raziskav o upravljanju zračnega prometa v okviru enotnega evropskega neba (SESAR)

(c) število zgrajenih ali nadgrajenih točk za oskrbo z alternativnimi gorivi

(d) operacija financiranja ali naložbena operacija prispeva k varnosti prometa

Okolje:

operacija financiranja ali naložbena operacija prispeva k izvajanju načrtov in programov, kot jih zahteva pravni red Unije na področju okolja, kar zadeva kakovost zraka, vodo, odpadke in naravo

Sklop za raziskave, inovacije in digitalizacijo:

(a) število podjetij, ki izvajajo raziskovalne in inovacijske projekte

(b) prispevek k cilju, da bi se 3 % bruto domačega proizvoda (BDP) Unije vložilo v raziskave, razvoj in inovacije

Sklop za MSP:

(a) število podprtih podjetij

(b) obseg sredstev, namenjenih MSP/podjetjem s srednje veliko tržno kapitalizacijo [%], če ga je mogoče razumno oceniti v trenutku predložitve

Sklop za socialne naložbe ter znanja in spretnosti:

(a) socialna infrastruktura: zmogljivost in dostop do podprte socialne infrastrukture po sektorjih: nastanitev, izobraževanje, zdravstvo, drugo

(b) mikrofinanciranje in financiranje socialnih podjetij: število prejemnikov mikrofinanciranja in podprtih socialnih podjetij

(c) znanja in spretnosti: število posameznikov, ki so pridobili nova znanja in spretnosti ali so bila njihova znanja in spretnosti priznana in potrjena: kvalifikacije, pridobljene s formalnim izobraževanjem in usposabljanjem

Za neposredne operacije, če je ustrezno:

(a) začetek in konec del

(b) stroški naložb v projekt

(c) razmerje med spoloma v: (i) vodstvu končnega prejemnika; (ii) delovni sili; (iii) lastništvu (podjetništvo).

Za posredne operacije:

okoljski, socialni in upravljavski vidiki

Kazalniki v okviru oddelka za države članice: drugi kazalniki, o katerih se dogovorita država članica in Komisija v okviru sporazuma o prispevku in ki se prenesejo v ustrezen sporazum o jamstvu z izvajalskim partnerjem